ПРИВРЕДНО ДРУШТВО

„Термоелектране Никола Тесла“ д.о.о.

Обреновац

Ул. Богољуба Урошевића – Црног бр. 44

Број:

Датум:

**Предмет:** **Додатна појашњења бр. 6** у складу са Тачком 4.13 Одељка 4. Конкурсне документације у поступку набавке – Набавка и испорука угља - лигнита, број 4419/2014, за коју је Позив за подношење понуда упућен и објављен дана 27.10.2014. године

**Питање/молба 1:**

Као додатни услов за учешће у поступку набавке, предвиђено је и достављање оверене изјаве/потврде о поседовању робе на складишту/депонији. Обзиром да достављање саме изјаве не представља поуздан доказ о поседовању угља – лигнита у траженој количини, да ли је потребно, у случају да понуђач није рудник, да изјаву потпише и рудник као потврду о поседовању робе у траженој количини или као додатни документ да се достави и сертификат о депозиту тражене количине од стране рудника?

**Одговор 1:**

Није потребно.

**Питање/молба 2:**

Уколико понуду подноси група понуђача, од којих су неки страни а неки домаћи на ком језику доставити обрасце које морају да попуне, потпишу, печатирају и овере код надлежног органа сви чланови групе понуђача (образац 1 и образац 10)? Да ли је могуће ове обрасце доставити на језику страног понуђача (оверене код надлежног органа државе у којој је регистровано седиште тог понуђача) у форми из конкурсне документације и превести на српски језик од стране овлашћеног тумача? Да ли ће наручилац прихватити достављање ових образаца у оном броју колико има чланова групе понуђача?

**Одговор 2:**

У складу са одељком 3, тачка 3.5., став 3. предметне конкурсне документације, Образац 1 доставља сваки члан групе понуђача, односно подизвођач. С тим у вези страни понуђачи наведене обрасце могу дати на енглеском језику, а домаћи понуђачи на српском језику (тачка 4.1. Подаци о језику на којем понуда мора бити састављена). Све наведено важи и за образац 10.

**Ова додатна појашњења се достављају електронским путем подносиоцу захтева и потенцијалним понуђачима којима је упућен позив за подношење понуда, као и објављују на интернет страницама Наручиоца и ЈП ЕПС.**

**КОМИСИЈА ЗА НАБАВКУ 4419/2014**

Прилог:

* Текст Додатна појашњења бр. 6 на енглеском

Копија:

* Архива
* Комисија за набавку